સોશિયલ મીડિયામાં જે રીતે સ્પેસીના એકરારનો વિરોધ થઇ રહ્યો છે તે પણ પશ્ચિમના આ દંભને ચીરવા માટે પૂરતો છે. કેટલાકે તો કેવિન સ્પેસીએ ગે સમાજનું અપમાન કર્યું હોવાનું કહ્યું છે. જો આપણે કેવિન સ્પેસીની ટ્વીટ ધ્યાનથી વાંચીએ તો તેણે એવો સ્પષ્ટ એકરાર બિલકુલ નથી કર્યો કે તેણે એન્થની રેપ્પ પર જાણીજોઈને જાતીય હુમલો કર્યો હોય. તેણે કહ્યું છે કે ત્રીસ વર્ષ વીતી ગયા હોવાથી મને એ ઘટના બરોબર યાદ નથી પરંતુ જો તેમ બન્યું હોય તો તે રેપ્પની માફી માંગે છે. જ્યારે આટલો મોટો સેલીબ્રીટી પોતાની જાતીય પસંદગી વિષે ખુલ્લેઆમ એકરાર કરે છે ત્યારે તેને ટેકો આપવાને બદલે તમે તેની એ મુદ્દે ટીકા કરો છે જે ઘટના અંગે ખુદ સ્પેસીને બરોબર યાદ નથી તેમ છતાં તે તેની માફી માંગવા તૈયાર છે? શું ગે સમાજમાં પણ બળાત્કારો કે પછી બળાત્કારની કોશિશો નહીં થતી હોય? તો પછી હકીકતનો સ્વીકાર કરવાને બદલે સ્પેસી દ્વારા થયેલા એકાદા પ્રયાસથી ગે સમાજની બદનામી થઇ ગઈ?